
ABSTRACT 

The press coverage of the pedagogical innovations of the Sopron Institute for Pre- 
School Education in the 19805 and 19905 ] The history of preschool teacher training in 
Sopron goes back a long time, the institution has a history of more than 120 years. The 
Benedek Elek Pedagogical Faculty of the University of Sopron continues to play a leading 
role in the training of kindergarten teachers in Hungary. The life of the institution, which 
has undergone numerous reforms, has been marked by the period of regime change, which 
brought about a series of major changes that fundamentally altered the content and structure 
of local education. As a result of the constant renewal and innovative endeavours, several 
alternative pedagogical programmes were initiated here in the 19805, which also 
contributed to the prestige of this institution and its associated kindergartens. The Sopron 
training institute was particularly prominent in the field of reforms, new developments and 
innovations. The lecturers of the preschool training institute of that time, in cooperation 
with the preschool teachers of the training kindergartens, created several pedagogical 
programmes which have remained viable up to this day and which spread rapidly 
throughout the country and even to Hungarian kindergartens beyond the borders in the last 
decade of the 20? century. My research focuses on the pedagogical programmes that 
emerged from the former preschool training institute, as well as their aspirations, their press 
coverage and their reception. The actuality of the topic is based on the fact that in 2023 the 
Aranykapu Kindergarten of the Anna Lewinszky Training Kindergarten of the University 
of Sopron, which hosted these pedagogical experiments in the 19805 with the collaboration 
of the kindergarten teachers of that time, as a result of which the above-mentioned 
nationally renowned pedagogical programmes were born, will be 50 years old. 


ABSZTRAKT 

A soproni óvóképzés története hosszú időre nyúlik vissza, 2024-ben ünnepli fennál- 
lásának 125 éves jubileumát. A Soproni Egyetem Benedek Elek Pedagógiai Kara jelenleg 
is meghatározó szerepet tölt be az óvodapedagógusok képzésben Magyarországon. A 
számos reformot megélt képző életében kiemelt jelentőségűnek tekinthető a rendszervál- 
tás időszaka, ami sok olyan változást eredményezett, amelyek alapjaiban módosították az 
intézményben folyó oktatás tartalmát annak struktúráját. A folyamatos megújulás, az in- 
novatív törekvések eredményeként az 1980-as évek közepétől több olyan alternatív pe- 
dagógiai program is innen indulhatott el, amelyek ugyancsak nagy presztízst adtak az in- 
tézménynek és a hozzá kapcsolódó gyakorló óvodáknak. A soproni képző élenjáró volt a 
reformok, az újítások és az innováció terén. Az akkori óvóképző oktatói, a gyakorló 
óvodák óvodapedagógusaival együttműködésben, számos olyan pedagógiai programot 
hoztak létre, amelyek mindmáig életképesek tudtak maradni, és amelyek a 20. század 
utolsó évtizedében az egész országban, sőt a határon túli magyar óvodákban is gyorsan 
elterjedtek. A pedagógiai pluralizmus lehetővé tette a módszertani megújulást, így tudott 
kibontakozni többek között a soproni képző keretein belül a , Freinet-szellemű" alternatív 
óvodai program, az , Óvodai nevelés játékkal, mesével", a , Játék a szavakkal, játék a 
beszéddel" módszer, illetve a , Kreativitás központú életmódszervezés". 

Kutatásomban azt vizsgálom, hogy ezek a máig ható óvodapedagógiai innovációk 
visszhangra találtak-e a vidéki és országos napilapokban, folyóiratokban, elősegítve ezzel 
az ismertté válásukat és az országos elterjedésüket. Kutatási módszerem a forrás- és tar- 
talomelemzés volt. Arra is választ kerestem, hogy vajon a sajtó milyen intenzitással járult 

hozzá ezeknek a pedagógiai programoknak a népszerűvé válásához. Kutatásom fókuszba 
állítja az egykori óvóképzőből kiinduló pedagógiai programokat és azok törekvéseit, a 
sajtóban való megjelenésüket, fogadtatásukat. 

A téma aktualitását az adja, hogy 2023-ban 50 éves a Soproni Egyetem Lewinszky 
Anna Gyakorló Óvoda Aranykapu Tagóvodája, ahol az 1980-as években az akkori 
óvónők közreműködésével folytak ezek a pedagógiai kísérletek, melyek ered- 
ményeképpen születtek meg a fent említett országos hírű pedagógiai programok. A 
kutatómunkám alapjául szolgáló kutatás célja tehát feltérképezni az óvodaügy ezen 
időszakát a soproni képző intézményből kiinduló, a gyakorló óvodákat érintő módszer- 
tani megújulásban fellelhető pedagógiai innovációk sajtóvisszhangját, megvizsgálva 
az 1980-as és 1990-es éveket. 


Bevezetés 


Ma országszerte is nagy népszerűségnek örvendenek a különböző innovatív óvoda- 
pedagógiai irányzatok. Magyarország számos óvodájában használnak alternatív pe- 
dagógiai programokat, ami számunkra azt az üzenetet hordozhatja, hogy az 1980-as 
és 1990-es évek törekvései, az egykori pedagógusok kísérletező kedve nem volt hi- 
ábavaló. A folyamatosan változó társadalmi igények tették lehetővé azt, hogy a 
nagymúltú Soproni Óvónőképző Intézetben az óvodapedagógusok képzése 1959- 
ben felsőfokúvá válhatott. Kutatásom célja, hogy bemutassam az óvodaügy ezen idő- 
szakát, a gyakorló óvodákat érintő módszertani megújulásban fellelhető pedagógiai 
innovációk sajtóvisszhangját a soproni képző intézményre fókuszálva. A kutatáso- 
mat kvalitatív formában, tartalom- és forráselemzéssel valósítottam meg, amihez ku- 
tatást elindító kérdéseket fogalmaztam meg, melyek a következők voltak: 


e A máig ható óvodapedagógiai innovációk visszhangra találtak-e a vidéki 
napilapokban, elősegítve ezzel az ismertté válásukat és az országos elterje- 
désüket? 

e — Milyen módszerek jelennek meg a vizsgált időszakban és milyen újítások 
következtek be? 

e Milyen intenzitással járult hozzá a sajtó ezeknek a pedagógiai programok- 
nak a népszerűvé válásához? 

e — Melyek azok az alternatív pedagógiai programok, amelyek a legtöbbet sze- 
repelnek a különböző napilapokban, folyóiratokban? 

e — A módszertani megújulásban fellelhető pedagógiai innovációkat összeha- 
sonlítja-e valamelyik cikk a , régen bevett" foglalkozásformákkal? 

e A rvizsgált terület sajtóvisszhangja kimerül-e annyiban, hogy ezeket az in- 
novatív kísérletezéseket mutatja be, vagy kitér további fontos történésekre 
is a témát illetően? 


Kutatásaim során számos olyan cikket sikerült fellelnem, melyek segítségével kö- 
vetkeztetéseket vonhattam le az 1980-as és 1990-es években fennmaradt Soproni 
Óvóképző Intézet pedagógiai innovációjának sajtóvisszhangjáról, annak következ- 
ményeiről. Így kerültek vizsgálódásaim fókuszába az alternatív pedagógiai irányza- 

tokra vonatkozó tartalmak, mint például a továbbképzések, tapasztalatcserék, elő- 
adások tartalmi elemei, az alapítványok munkássága a témára vonatkoztatva, a kü- 
lönböző pályázatkiírások, a rendhagyó oktatási tevékenységek, az iskolai felkészítés, 
vagy éppen az egyes innovatív programok leíró jellegű fennmaradt dokumentumai. 


A téma szakirodalmi hátterének bemutatása 
A vizsgált időszak politikai háttere 


Kutatásaim fókuszában az 1980-as és 1990-es évek állnak, de ahhoz, hogy megért- 
sük ennek az időszaknak az óvodapedagógiában bekövetkezett változásait, ismer- 
nünk kell Magyarország akkori történelmi viszonyait és természetesen mindazokat 
a politikai hatásokat, melyek az 1950-es évektől a rendszerváltásig jelen voltak. Ta- 
nulmányom jelen fejezetében röviden ismertetem a Kádár-korszak és a rendszervál- 
tás legfontosabb jellemzőit. 

A rendszerváltást megelőző évtizedeket a marxizmus-leninizmus időszakának ne- 
vezzük, mely természetesen áthatotta az oktatás és nevelés ügyét is, így hatással volt 
az óvodai nevelésre is. Az oktatást és nevelést ezekben az évtizedekben áthatották a 
politikai ideológiák. ,, 4 kommunista párt az iskolát is az engedelmes állampolgárok 
nevelésének eszközévé kívánta tenni. Az 1950-es tanterv célként tűzte ki, hogy az iskola 
,, tanuló ifjúságunkat Népköztársaságunknak öntudatos, fegyelmezett állampolgárává, 
a dolgozó nép hűséges fiává, a szocializmus építőjévé nevelje" (Horváth, 2016). 

1956 egy olyan évszám a magyar történelemben, melynek eseményei gyökere- 
sen változtatták meg a magyarok életét és lett meghatározó jelentőségű a nemzeti 
érzéseinkben. Az ekkor kibontakozott forradalom alapjaiban rendítette meg a szoci- 
alizmust (Bőhm, 2003). Az 56-os forradalom bukása előre sejthető volt. Ezt az ese- 
ményt nevezhetjük vízválasztónak is, hiszen tanulságul szolgált nekünk, magyarok- 
nak, de a Szovjetunió számára is. Ez egyértelműsítette számunkra, hogy a független- 
ségi harcunkban nem számíthatunk külső támogatásra, a szovjeteknek pedig meg- 
mutatta, hogy a magyarokat nem tudják büntetlenül a saját népükhöz hasonló aláve- 
tettségbe taszítani (Romsics, 1999:395). 

1956 novemberétől Kádár János került a legfelsőbb politikai pozícióba, és maradt 
az élen egészen 1988 májusáig. Mindvégig a Magyar Szocialista Munkáspárt első em- 
bere volt. A Kádár-rendszer elsődleges jellemzője a ,,3 T" elve lett, melynek jelentése 
a tiltás, a támogatás és a tűrés módszere. A tiltás, vagy másként cenzúragyakorlat fő- 
ként az irodalmi területet és a művészeti életet befolyásolta, emellett pedig a politika 
semlegesítését igyekezett elérni. ,, A szovjet típusú diktatúrában a hatalomgyakorlás a 
politikai rendszer minden szférájában nyers, kendőzetlen és kontrollálhatatlan dikta- 
tórikus kormányzásban jelent meg" (Horváth, 2016). Kádár János hazánkban még év- 
tizedeken keresztül diktatórikus rendszert tartott fenn, amely hatással volt az élet szinte 
minden területére, így többek között a gazdaságra, az oktatásra, az egészségügyre is. 

Az 1980-as évek végére Magyarország súlyosan eladósodott és hatalmas gazda- 
sági hanyatlással nézett szembe. Ennek értelmében az értelmiségiek rájöttek, hogy 
más megoldásra van szükség, egy politikai szerkezeti váltásra. A szükséges változás 

eredményeként történt meg a rendszerváltás, mellyel egy nagyon kemény és nehéz- 
ségekkel teli időszak lezárása valósult meg. ,, Az 1989/1990-es évek Magyarországon 
a magyar történelemben az elmúlt rendszer, a létezett szocializmus lezárását és a 
többpártrendszeren alapuló parlamenti demokrácia kezdetét jelentik"". A rendszer- 
váltás többek között pozitív változást hozott a gazdasági együttműködések erősödé- 
sére, a nemzetközi pénzügyi szervezetekkel való kapcsolat megteremtésére, a gazda- 
ság néhány területén a piaci viszonyok viszonylag szabad érvényesülésére, a bank- 
rendszer átalakítására, a személyi jövedelemadó-rendszer korszerűsítésére, a világút- 
levél bevezetésére és a devizakorlátozások megszüntetésére.? ,, 4 rendszerváltás ra- 
dikálisan átalakította a magyar társadalom gazdasági és társadalmi szerkezetét. Az 
átalakulás bár alapjában pozitív folyamatokat indított el, sok tekintetben ellentmon- 
dásos volt, azaz pozitív és negatív következményekkel jár együtt. " (Bőhm, 1999:28) 

Az 1980-as évektől hazánkban a közoktatást az autonómia, a decentralizáció és 
az alternativitás kezdte átszőni, alakítani. Elkezdődtek a reformtörekvések, kezdet- 
ben rejtett formában, illetve engedély mellett hivatalos módokon is. A legnagyobb 
változásokat az oktatásügyben és a pedagógiában az 1985-ös törvény hozta meg. 
Eredményeként véget ért egy korszak, lezárult a marxista-leninista ideológiák idő- 
szaka (Báthory, 2000). 

A rendszerváltás következtében a politikai döntéshozók megkezdték a hazai is- 
kolarendszer átalakítását, a tananyag felülvizsgálatát és annak megváltoztatását, a 
szabad vallásgyakorlás engedélyezését és az orosz nyelvtanulás eltörlését. 

Összegzésként leírható, hogy a kommunista-szocialista diktatúra mintegy 40 
évig állt fenn. Ezzel a magyar társadalmat szinte minden esetben hátrányok, nél- 
külözések érték. A diktatórikus rendszer hatással volt az oktatásügyre, negatív ha- 
tása volt az élet számos területére, az emberek mindennapjaira, a gazdaságra, az 
emberi jogokra. Az 1985-ös I. törvény az oktatásról? felszabadulást jelentett so- 
kaknak, ezzel eltörölve a politikai önkényuralmat. Ez az év hozza meg a fejlődést, 
a reformot több területen is. Megjelennek a pedagógiai kezdeményezések, a kísér- 
letezések időszaka kezdődik meg, ahol a pluralizmus és az alternativitás jellemzi a 
hazai oktatásügyet. (Pukánszky, 1996) A rendszerváltás lezajlásával tehát jelentős 
átalakulás volt megfigyelhető Magyarországon az oktatás területén. Ugyan teljesen 
radikálisan megváltozott helyzetről nem beszélhetünk, de a szerkezet szempontjá- 
ból a pluralizmus, az oktatási szabadság jellemezte innentől a hazai oktatásügyet. 


A rendszerváltás évei Magyarországon 1987-1990. [Virtuális kiállításl Magyar Nemzeti Levéltár. 

URL: https://bit.1y/47RZDht 

2 "KSH (kiad.) (2010). Magyarország 1989-2009 : A változások tükrében. Budapest, Központi Sta- 
tisztikai Hivatal. ISBN 978-963-235-279-4 (nyomdai) I ISBN 978-963-235-280-O (internet). 
URL: https://bit.1y/47w2Lj2 

3 1985. évi I. törvény az oktatásról. [Jogkodex.hu] URL: https://bit.1y/3GhfKcv 

Az óvodai nevelés története Magyarországon a 20. század 
második felében, különös tekintettel a rendszerváltás időszakára 


1948-ban Magyarországon az óvodákat államosították, ezzel az intézmények száma 
fokozatosan emelkedő tendenciát mutat. Az egyes történeti időszakok, a politikai 
befolyás is meghatározta az óvodarendszer funkcióit és feladatait, ennek következ- 
tében folyamatos változásról beszélhetünk, melyek dinamikusan alakultak át (Aczél, 
2012). Az akkor megjelent szakirodalmakra jellemző volt, hogy gyökeres változáso- 
kon mentek keresztül, hiszen ,, /.../ elárasztotta a szovjet pedagógia szelleme, illetve 
maga szovjet pedagógia (Molnár, Pálfi, Szerepi és Vargáné Nagy, 2015). 1950 is 
fontos évszámként vonul be a pedagógia történetébe, hiszen rendkívül meghatározó 
szerepet képviselt az akkori óvodák szemléletmódjában az ekkor megjelent Bleher: 
Szervezett foglalkozások az óvodában című műve. Emellett a hazai felsőoktatásra is 
gyökeres változásokat hozott ez az év. Bevezették a marxizmus-leninizmus kötelező 
oktatását (Fehér, 2000). 

Az 1950-es évektől az óvodásokra is egyre inkább úgy tekintettek, mint a szo- 
cialista társadalom leendő tagjaira, akiknek az életre való felkészítése céltudatos ne- 
velőmunkával, ideológiai felvilágosításokkal valósítható meg. A politika tehát meg- 
jelent az óvodákban. Pukánszky (2005) szerint: ,, 4 gyermek úgy jelent meg az új 
óvodai törvényben és a napi munkát meghatározó programokban, mint egy ideoló- 
giailag felkészült, politizáló kis felnőtt" (Pukánszky, 2005:712-713). 

A következő pár év a magyar óvodai nevelésre is hatással volt. ,, 4 törvény hoz- 
zárendeli az óvodát az iskolához, mint ami előkészíti az iskolai oktatást. Ezzel az 
óvodák a korábbi helyzettől eltérően bekerülnek a közoktatás intézményei közé" 
(Molnár, Pálfi, Szerepi és Vargáné, 2015:124). Ugyanebben az évben (1953) ki- 
adásra került a Módszertani Levelek is, mely tartalmazza a kötelező foglalkozások 
leírását, az oktatás szerepét, mely a gyerekek elsődleges eszköze, hasonló célokat és 
nevelést fogalmaz meg, mint az iskolai oktatás ,, A politikai önkényuralom nemcsak 
az oktatási rendszer teljes struktúráját változtatta meg, de a tantervek és a pedagó- 
giai programok is az ideológiai nevelés egyik kiemelten fontos eszközévé váltak" 
(Aczél, 2012:40). Az 1953-as dokumentum hatályát veszti, amikor 1957-ben meg- 
jelenik a Nevelőmunka az óvodában című írás. Ebben az időben már gyermekköz- 
pontúbb elvekről beszélhetünk, hiszen előírja ez a dokumentum, hogy ,,/...] a 3-6 
éves kor sajátosságait és szükségleteit vegye figyelembe, az eszközök és eljárások 
biztosítsák a gyermekek sokoldalú fejlődését" (Molnár, Pálfi, Szerepi és Vargáné, 
2015:125). A magyar óvodapedagógia egyik legalapvetőbb és meghatározóbb doku- 
mentuma az 1971-ben kiadott Óvodai Nevelés Programja volt, mely tartalmazta az 
óvodai nevelés célját és a személyiségfejlesztést hangsúlyozta. A program kitér a 
közös felelősségvállalásra a családdal, illetve megjelenik a gyermeki szabadság, ami 
nagy módszertani újításnak számít. ,, 4 71-es program mérföldkőnek tekinthető, mert 
megnyitotta az utat egy olyan szakmai gondolkodás előtt, amelyben egyre inkább a 
gyermek áll a középpontban" (Molnár, Pálfi, Szerepi és Vargáné, 2015:126). 

Az 1980-as évek izgalmas fordulatokat hoztak mind a hazai óvodaügyben, mind 
a közoktatás valamennyi területén. ,, 1985 nevezetes dátum a magyar oktatásügy és 

pedagógia történetében. Ekkor véget ér egy korszak, melyben a marxista-leninista 
65 ideológia és a szocialista állam nevében párthatározatokkal irányították az okta- 
tási rendszert" (Pásztor, 2019a:65 idézi Báthoryt, 2000:3). Az 1982-től kezdődő idő- 
szakot a nagy tantervi reformok jellemzik, ennek következtében jelenik meg 1989- 
ben az új továbbfejlesztett Óvodai Nevelési Program, mely kiegészített tartalmakkal 
kerül kiadásra. Ez az időszak hozza el a megújulás, az egyéni arculatok megnyilvá- 
nulásainak lehetőségeit. A rendszerváltás utáni időszakban jellemző volt a kísérlete- 
zés, hiszen ettől az időszaktól kezdve a pedagógiai pluralizmus periódusáról beszél- 
hetünk. , A kor óvodai nevelésének fő irányát a gyermekközpontúság jellemezte" 
(Komjáthy, 2012:225). 

1990-ben módosították a közoktatási törvényt, melynek eredményeként meg- 
szüntették a nevelési-oktatási ideológiák kötöttségét és eltörölték az orosz nyelv ok- 
tatását. Hatására szükségessé vált egy új oktatáspolitikai koncepció kialakítása, így 
létrejött az új Oktatási törvény, mely 1993-ban lép hatályba. Ennek értelmében tilos 
volt a nemhez, nemzeti vagy etnikai csoporthoz való tartozás, politikai nézet, szár- 
mazás, vagyoni helyzet, vagy bármilyen hátrányos helyzet miatti megkülönböztetés. 
Mindenkit megilletett a nevelés-oktatás lehetősége (Sztrinkóné, 2011). Megkezdő- 
dik a modernizálás folyamata, melynek hatására számos dokumentum kerül ki- 
adásra, többek között a Nemzeti alaptanterv, az Óvodai Nevelés Országos Alapprog- 
ramja, a helyi nevelési programok és az alternatív pedagógiai programok. 

Az 1980-as évek a hazai óvodaügyben és az óvodapedagógusok képzésében je- 
lentős változásokat eredményeztek. A színvonalas oktatás és nevelés megteremtése 
érdekében számos törvényi szabályozás és dokumentum került napvilágra, melyek 
mindmáig hatnak. Fontos állomása ennek a pedagógiatörténeti korszaknak az alter- 
natív és reformpedagógiai irányzatok újjáéledése, mely a magyar óvodákban dolgozó 
pedagógusok módszertani szabadságát és pedagógiai sokszínűségét is eredményezte. 

A rendszerváltás utáni évtized meghatározó dokumentuma az Óvodai Nevelés 
Országos Alapprogramja (ÓNOAP), amely 1996-ban jelent meg. Jellegzetessége, 
hogy a korábbi dokumentumokhoz képest a mennyiséget tekintve jelentős csökkenés 
következett be. Ez azt is szimbolizálhatja számunkra, hogy innentől az óvodapeda- 
gógusok sokkal nagyobb módszertani szabadságot kaptak. Fontos jellegzetessége 
még az ÓNOAP-nak, hogy nem szerepel benne tartalomelvárás, az óvodák saját ma- 
guk dönthettek a fontosnak vélt tevékenységek tartalmáról, melyet a saját, helyi ne- 
velési programjukban fogalmazhattak meg. 

Ez a dokumentum lehetővé tette az óvodák számára a különböző reformpedagógiai 
és alternatív pedagógiai irányzatok módszereinek megjelenését az óvodai nevelésben. 

Mindezen változások jól leképeződnek a soproni képző életére, az ott folyó ok- 
tatási tartalmakra is. 


A soproni óvóképzés történetisége az 1950-es évektől 
Magyarországon a kommunista-szocialista diktatúra mintegy 40 évig állt fenn. Ezzel 


a magyar társadalom szinte minden esetben hátrányokkal és nélkülözésekkel teli idő- 
szakot vészelt át. A diktatórikus rendszer hatással volt az oktatásügyre is, de 

természetesen negatív hatással volt az élet számos területére, az emberek minden- 
napjaira, a gazdaságra és az emberi jogokra egyaránt. Óriási változást eredményezett 
az óvóképzésben az, hogy 1959-től felsőfokúvá válhatott a képzés, amit az 1958. évi 
26. törvénycikk tett lehetővé. Ennek kihirdetése után három felsőfokú óvónőképző 
kezdte meg működését felsőfokon, Sopronban, Kecskeméten és Szarvason. A föld- 
rajzi elhelyezkedést áttekintve a soproni képző tulajdonképpen az egész Dunántúlt 
lefedte, tehát köztük Vas, Zala, Győr-Moson-Sopron, Komárom-Esztergom és So- 
mogy vármegye óvónőképzője volt, hiszen a hallgatók többnyire innen érkeztek a 
képzőbe. ,, 4 városok versenyében a nagy óvodai múlttal és a képzés terén is hagyo- 
mányokkal rendelkező Sopron kapta azt a megtisztelő feladatot, hogy az ország 
majdnem egyharmada, szinte az egész Dunántúl számára neveljen a mi társadal- 
munknak megfelelő óvodapedagógusokat " (Szabados, 1964:54). Kiemelt jelentő- 
ségű évszámnak tekinthetjük tehát az 1959-es évet, hiszen amellett, hogy ekkor vette 
kezdetét Sopronban a felsőfokú óvóképzés, ezzel párhuzamosan indult meg ugyan- 
ebben az évben a német nemzetiségi óvónők képzése is (Pásztor, 2019). Az itt folyó 
képzés tartalmát, struktúráját megvizsgálva, megállapítható, hogy az intézmény a 20. 
századtól kezdődően több olyan változáson ment keresztül, ami a mostani Soproni 
Egyetem Benedek Elek Pedagógiai Kar jelenlegi képzési struktúrájához vezetett. 

Több fontos eseménye emelhető ki a magyarországi óvodapedagógus képzés- 
nek, többek között a már fent említett 1959. évi felsőfokú képzés bevezetése, az 
1989-es tanévben bevezett hároméves főiskolai képzésforma megkezdése, a 2006- 
ban meghirdetett Bolognai-folyamat szakpolitikai reformjai. Gyakorlatilag jelenleg 
is ebben a struktúrában folyik az oktatás. 

Az 1985-ös I. törvény az oktatásról! felszabadulást jelentett sokak számára, ezzel 
eltörölve a politikai önkényuralmat. Ez az év hozta meg a fejlődést, a reformot a 
nevelés és oktatás számos területén is. Az 1980-as éveket a pedagógiai kísérletezések 
évtizedének is nevezhetjük. A hazai oktatásügyet az alternativitás és a pluralizmus 
jellemzi. A rendszerváltás lezajlásával tehát jelentős átalakulás volt megfigyelhető 
Magyarországon az oktatás területén. Ugyan teljesen radikálisan megváltozott hely- 
zetről nem beszélhetünk, de a szerkezet szempontjából a pluralizmus, az oktatási sza- 
badság jellemezte innentől a hazai oktatásügyet. , 4 hierarchista rendszert felváltotta 
a tanszabadság és megszűnt az ideológiai monopólium " (Bori és Masát, 2008:129). 
,, Rendszerváltás napjait éljük, rendszer váltásét a tanügyben is. A mindent egy kap- 
tafára húzni akaró, mereven centralizált, átpolitizált oktatásirányítás rendszere föl- 
bomlott és át kell adnia helyét egy olyan irányításnak, amely nemcsak eltűri, hanem 
segíti, igényli is a sokféle pedagógia, sokféle iskola létrejöttét, vagyis végső soron a 
tanítás és tanulás szabadságának érvényesülését " (Lukács, 1991:5). Ennek következ- 
tében az 1980-as évek vége lehetőséget és teret engedett az újító és kísérletező okta- 
tóknak, pedagógusoknak, melyet törvényi háttér is szabályozott. A soproni pedagó- 
gusképzést egyedivé tette az évszázados hagyománya és történetisége. 


4 1985. évi I. törvény az oktatásról [Jogkodex.hul]. URL: https://bit.1y/3GhfKcv 

1. ábra 
A vizsgált időszak kiemelkedő történései 
Forrás: Horváth Anna Viktória (2023) 


Soproni kutatócsoportok működése és azok eredményei 
az 1980-as és 1990-es években 


Az 1980-as évek vége lehetőséget és teret engedett a különböző alternatív és inno- 
vatív törekvéseknek, melyekben a soproni képző élenjárt. Ennek egyik legfontosabb 
eredménye, hogy ebből az intézményből indulhattak különböző alternatív és inno- 
vatív törekvések. Éppen ezért több óvodapedagógiai program is ebből az intézmény- 
ből startolhatott el, innovatív, újító szellemével. Ebből az időszakból keletkező for- 
rásokból megismertem több olyan oktató és számos, a soproni óvóképzőhöz tartozó 
gyakorló óvodapedagógus korszakalkotó munkásságát, akik innovatív pedagógiai 
programokat dolgoztak ki, és korszakalkotó munkásságuknak köszönhetően ezek 
mindmáig megtalálhatók a magyarországi és külhoni óvodákban. 

Fontos megemlíteni a Freinet-kutatócsoport munkáját, mely Zsámboki Ká- 
rolyné, Eperjesy Barnáné, Lakihegyi Alfrédné és Friedrich Árpádné nevéhez fűző- 
dik. A program sikeressége a csapat összetartásában, az egy célért való tenni akarás- 
ban keresendő. A gyermekeket nem a kötelező foglalkozásokon és iskolás jelleggel 
kell nevelni, hanem a gyerekkor sajátosságait figyelembe véve, élményekkel teli, 
tevékenységközpontú óvodai mindennapokban. A szakmai program kialakítása ér- 
dekében szükség volt segítőkre, támogatókra, melyet teljes mértékben megkapott ez 
a kísérletező, innovációs csoport. A tagok kérelmet nyújtottak be az akkori Művelő- 
dési Minisztérium Tudományegyetemi, Pedagógusképző és Művészeti Felsőoktatási 
osztályának majd az engedély birtokában indulhatott el országos ismeretterjesztő út- 
jára a Freinet-szellemű óvodai kezdeményezés, ami aztán Magyarország számos 

óvodájában is meghonosodhatott. Ezzel olyan szakmai tapasztalatcserét tudtak foly- 
tatni, hogy nemzetközi és hazai színtereken is tudásátadásról beszélhetünk, országos 
ismertségük, hírnevük azóta is fennmaradt. 

A Soproni Óvóképzőben a Freinet-csoport mellett természetesen más kísérletező, 
újító programok is működtek az alternativitás jegyében. Szalay Józsefné vezetésével 
került kidolgozásra az Oldás- és kötés (Kissné Zsámboki, 2013) című program, amely- 
ben a játéktevékenységek fontosságára, szerepére hívja fel a figyelmet, és itt a játék 
mellett a kötött foglalkozások is helyet kaptak. A pedagógus dönti el, hogy mikor sze- 
retne kötött, illetve kötetlen foglalkozást tartani az óvodások számára. Ez azért tekint- 
hető innovációnak, mert az 1980-as évekig gyakorlatilag a kötelező foglalkozások jel- 
lemezték az óvodai élet mindennapjait. A kötetlen foglalkozás legfontosabb jellem- 
zője, hogy a szabadjátékot nem zavarja meg, egyben továbbfejlesztése a tevékenység- 
nek, mely tervezett, komplex módon biztosítja a témák feldolgozását. 

A német nemzetiségi óvodapedagógusok számára Talabér Ferencné a Soproni 
Óvóképző egykori oktatója dolgozott ki egy programot, mely a ,, Játék a szavakkal, 
játék a beszéddel" (Sosztrarich, Veresné, Őriné és Pál, 2009) kétnyelvű nevelési 
program nevet viseli. , A nyelvi neveléssel kapcsolatban a Magyarországi Német Pe- 
dagógiai Intézet a német nemzetiségi óvodák pedagógiai programjának átdolgozá- 
sához készült kiadványában ezt olvashatjuk: ,, Professzionális, gyermek közeli nyelvi 
nevelést kívánunk megvalósítani, amit játékosan, élményekre alapozva, az egész sze- 
mélyiség fejlesztését célozva szervezünk. " (Pásztor idézi Bauert Preims-t, Frank-t és 
Szauer-t, 2019b) 

A következő program az 1989/90-es tanévben került kidolgozásra, melynek 
alapja egy ciklikus hálóterv, mely 10 napot foglal magába, ebben a 10 napban mindig 
megjelenik egy másik tevékenység, amelyben a gyermeknek az egész nap során le- 
hetősége nyílik manuális tevékenységre, testnevelésre, zenehallgatásra, a természet 
megismerésére. A program Stöckert Károlyné vezetésével indult el a gyakorló óvo- 
dában. , A gyermek önállóan dönti el, hogy mikor akar bekapcsolódni és mikor 
hagyja abba a tevékenységet" (Tóth, 1991:39). 

Zilahi Józsefné programja a ,, Nevelés játékkal, mesével" címet kapta, melyben 
a tevékenységet áthatja a folyamatosság és a szabadság érzete. A gyermek a játékból 
tanul, ez által fejlődik a gyermek mozgás- és beszédkészsége, kognitív képességei, 
mindeközben személyisége is alakul. 

Molnár Katalin , Kreativitás központú életmódszervezés"? pedagógiai program- 
jának jellemzője, hogy a kreativitás fejlesztése mentén, a szabadjáték és a felnőtt 
tevékenységének utánzása alapján alakítsa ki munkatervét. Alapvető gondolata, 
hogy a gyermek tanuljon meg bánni a kezével az évszakok és az ünnepek játéklehe- 
tősége adta módon. 


5 " A Nyugat-Magyarországi Egyetem Benedek Elek Pedagógiai Főiskolai Kar II. Sz. Gyakorló Óvo- 


dájának nevelési programja (1999): URL: https://bit.1y/30UE6hg 

szer 


A megváltozott politikai és oktatáspolitikai helyzet tette lehetővé, hogy minden 
óvoda kidolgozhassa saját pedagógiai programját. Ehhez adtak segítséget a már kidol- 
gozott alternatív és innovatív szemléletmódú programok. Ezek a soproni kutatócso- 
portok lehetőséget adtak arra, hogy a pluralista törekvések a soproni képző életében 
meghatározó szerepet kapjanak, illetve, hogy adaptálhatók legyen az egész országban 
a fent kifejtésre kerülő innovatív kezdeményezések. Mindezek hozzájárultak a magyar 
óvodai nevelés innovatív szemléletmódjának erősítéséhez és a színes paletta megte- 
remtéséhez, az egyedi arculat kialakulásához, mely napjaink óvodáit is jellemzik. 


SOPRONI 
KUTATÓCSOPORTOK 
ÉS MUNKÁSSÁGUK 


az 1980-as és 1990-es években 
Óvodai nevelés 
— játékkal, mesével 
Freinet-szellemű B változat Játék a szavakkal, 
pedagógiai program játék a beszéddel 
Kidolgozói: Kidolgozója: . 
Zsámboki Károlyné Óvodai nevelés Stöckert Károlyné Kidolgozója: 
Eperjesy Barnáné játékkal, mesével Talabért Ferencné 
Lakihegyi Alfrédné A változat új 


Friedrich Árpádné Kidolgozója: 
A Zilahi Józsefné 


F. Tóth Mariann 
Molnár Katalin 


2. ábra 
Soproni kutatócsoportok és munkásságuk 
Forrás: Horváth Anna Viktória (2023) 


A primer kutatás bemutatása 


A kutatásomban arra kerestem a választ, hogy a rendszerváltás évtizedében, majd az 
azt követő időszakban, az 1990-es években, a Soproni Egyetem Benedek Elek Peda- 
gógiai Karának jogelőd intézményében, milyen pedagógiai módszerek jelentek meg 
és ezek milyen újításokat hoztak az óvodai nevelésben. Kutatásom fókuszába kerül- 
tek a máig ható pedagógiai innovációk, górcső alá vettem, hogy ezek visszhangra 
találtak-e a napilapokban, folyóiratokban, elősegítve ezzel az ismertté válásukat és 
az országos elterjedésüket. Arra is kerestem a választ, hogy ezeknek a pedagógiai 
programoknak népszetűvé válásához milyen intenzitással járult hozzá a sajtó, és me- 
lyek azok a témakörök, melyek megjelentek az alternativitás jegyében. 

Kutatásom célja tehát az volt, hogy feltérképezzem milyen sajtóvisszhangja volt 
a soproni képző és annak gyakorló óvodájából elindult pedagógiai innovációknak az 
1980-as és "90-es években. 

A kutatás módszere 


Kutatási módszerem a forrás- és tematikus tartalomelemzés volt. A tartalomelemzés 
lényege a dokumentumokban található összefüggések, jellegzetességek feltárása. 
Jellegénél fogva a tartalomelemzés szükségszerű retrospektív (visszatekintő) kuta- 
tási módszer, hiszen a korábban elkészült dokumentumok utólagos felhasználására 
épülnek (Mayer, 2011). ,, Olyan adatgyűjtési eljárás, melyek alapja kész produktu- 
mok vizsgálata". (Kovács, 2021; Kiss, Szabó, Ujhelyi és Berkics, 2006). Tartalmilag 
a dokumentumban rögzített kommunikációt keressük. Ennek során a kommunikáció 
klasszikus modelljét (Shannon, 1948) alapul véve a kibocsátó, az üzenet, a csatorna 
és a befogadó azok az alapvető elemzési kategóriák, amelyekbe a dokumentum tar- 
talmát elemezzük. 

Kutatásomban az Arcanum keresőrendszer segítségével kigyűjtöttem az 1980- 
as és 1990-es években keletkezett, a Soproni Óvóképző Intézethez, az alternatív pe- 
dagógiai programokhoz, valamint a módszertani megújuláshoz kapcsolódó egykori 
folyóiratok, napilapok cikkeit. A strukturált, válogatott szövegekből kiemeltem azo- 
kat az információkat, amelyek a kutatási területem szempontjából relevánsak voltak. 


A kutatás mintája 


Feltáró kutatásom mintáját a Soproni Óvónőképző Intézethez és annak gyakorló 
óvodáihoz kapcsolódó pedagógiai innovációkról, módszertani megújulásról szóló 
sajtótartalmak adták. Az 1980-as és 1990-es években keletkezett napilapok, folyó- 
iratok tartalmának csoportosításával, a strukturált tartalomelemzéssel elvégzett mód- 
szerrel valósult meg a kutatás. A napilapok hozzáférhetőségét, olvashatóságát és fel- 
dolgozhatóságát az Arcanum Digitális Tudománytár" keresőrendszer felülete tette 
lehetővé. A vizsgált időintervallumban mindösszesen 40 darab olyan cikket, interjút 
találtam, melyek címük, tartalmuk alapján kapcsolódhattak az általam vizsgált kuta- 
tási területhez. A keresett rezümék alapján 19 darab folyóiratban találtam a témához 
kapcsolódó szövegeket. A vizsgált napilapokat, folyóiratokat a 3. sz. ábra és az 1. 
számú táblázatban szemléltetem. 


6 — Arcanum Digitális Tudománytár keresőrendszer: https://bit.1y/35XPwDi 

VIZSGÁLT FOLYÓIRATOK 


3. ábra 
A vizsgált napilapok, folyóiratok felsorolása 
Forrás: Horváth Anna Viktória (2023) 


A kutatás eredményeinek bemutatása 


Kutatásomban törekedtem az olvasott tartalmak csoportosítására, így több nagyobb 
szegmensét tudtam megvizsgálni a napilapok hasábjain olvasottaknak. Az általam 
megvizsgált sajtóorgánumok közül kiemelkedő szerepet kapott a Győr-Moson-Sop- 
ron vármegyét érintő folyóiratok összessége, hiszen kutatásom fókuszába Sopron 
városa került. Emellett pedig fontosnak tartottam megvizsgálni a más megyei, illetve 
országos sajtótartalmakat, közleményeket is. 

Többek között foglalkoztam a továbbképzésekkel, az előadások megtartásával, 
illetve tapasztalatcserékkel, melyek az innovatív pedagógiai programokra irányul- 
nak, ez mindösszesen 20 cikket jelentett, tehát a kutatott cikkek 5090-a ezekkel a 
témákkal foglalkozott. A Köznevelés című oktatási folyóirat 1994. évi 9. számú ki- 
adványában olvasható, hogy , Benedek Elek Óvóképző Főiskola továbbképzési té- 
mák, óvodapedagógusoknak: speciális továbbképzés-választható speciális kollégiu- 
mok Freinet-szellemű óvodai nevelés; Waldorf-jellegű óvodai nevelés bécsi Wal- 
dorf-pedagógusok közreműködésével; kétkultúrájú nyelvi nevelés az óvodákban, 

Megyei Országos/határon Megyei 128 Időszaki 
napilapok túli napilapok hetilap VAZSÜSENS kiadvány 
Győr-Moson- Népszabadság Nyugati Kapu Új Katedra Oktatási 
Sopron vármegyei Magyarország c. Sopron és c. folyóirat Közlöny c. 
Napilap c. napilap legnagyobb országos térsége, (szlovákiai kiadvány 
politikai, közéleti Fertőd, Kapuvár, Magyar 
napilap Csorna és Sopron pedagógia 
polgári hetilap folyóirat) 
Somogyi Hírlap Magyar Kurír Kisalföldi Iskolakultúra 
c. Somogy c. napilap hétvégi melléklet c. oktatással- 
vármegye Győr-Moson-So- neveléssel, 
napilap pron az iskola belső 
vármegyei hétvégi világával, il- 
lap letve 
az oktatási 
rendszer 
jellemzőivel 
kapcsolatos 
írásokat közlő 
folyóirat 
Vas Népe Bihari Napló A Hét 
c. Vas vármegyei c. Nagyváradi c. társadalmi, 
napilap napilap irodalmi és 
művészeti 
folyóirat 
Soproni Napló Népújság Köznevelés 
c. Győr-Moson- c. marosvásárhelyi c. oktatási 
Sopron vármegyei napilap folyóirat 
napilap 
Kisalföld c. Iránytű 
Győr-Moson- c. diáklap 
Sopron vármegyei folyóirat 
napilap 
24 óra c. Új Pedagógiai 
Komárom- Szemle 
Esztergom c. (Magyar 
vármegyei napilap Pedagógiai 
Társaság 
folyóirata) 
Új Dunántúli Napló 
c. Baranya 
vármegyei napilap 
1. táblázat 


A kutatásomban vizsgált napilapok, folyóiratok 
Forrás: Horváth Anna Viktória (2023) 


kézművesség; testnevelés másként; néphagyományok a zenei nevelésben "." A pályá- 
zati kiírásokról, illetve a támogatott pályázatok bemutatásáról 6 publikációban 


7 — Óvóképző Főiskolák : Benedek Elek Óvóképző Főiskola (1994). In: A pedagógusok intenzív továbbkép- 
zése az 1994/95. tanévben : A Művelődési és Közoktatási minisztérium Tájékoztatója. Köznevelés 50(9), 
(március 4.), Melléklet (március 11.), p. 15. ISSN 0133-0969. URL: https://bit.1y/47PzOpX 

olvashattam, ami összesen 1590-a az összes (40) folyóiratban talált írásoknak. 
Ugyancsak 6 közleményben jelent meg a különböző programok részletes leírása, 
melyek leginkább interjú formájában fordultak elő, ez is 1590-a a kutatott folyóira- 
toknak, napilapoknak. 3-3 írás az erre irányuló alapítványok bemutatására, annak 
munkájára fókuszál. Többek között ilyen alapítvány a ,, Szeressétek, akiket szeretek", 
melynek célja az óvodába járó 3-6 éves korú gyermekek sokoldalú fejlődésének elő- 
segítése és kellemessé tétele. 

Az iskolaelőkészítő programokat, mint kötetlenül megjelenő tevékenységeket, 
mindösszesen 2 helyen véltem felfedezni, ez a cikkek 590-át teszik ki. Ezt a 4. számú 
ábrán mutatom be. 


Cikkek KEsEZESAESÁTKÉBRA 


Pályázat kiírás, Továbbképzések/tapasztalatcsere 
meg előadások 


Iskolaelőkészítő 
mi a0 ci 4 
6 ci 


[/ 
(1592) 079) 


D cikk 
P96 


Hy 
6 cik? 3 cikk né 
(1590) (7.270) 


t( 
) fe (taj á 2 
(ss "am leírás, Alapítvány Egy éb: Rendhagyó oktatás, 


bemutatás Gyermeknap, Alternatív 
tankönyvboltok 
4. ábra 
Cikkek csoportosítása 
Forrás: Horváth Anna Viktória (2023) 


A legtöbbet szereplő óvodapedagógiai alternatív irányzat a Freinet-hez volt köthető, 
ami 469o0-át jelenti a vizsgált publikációknak. A soproni képző esetében egyáltalán 


8 "Cs. L. (1995). , Szeressétek, akiket szeretek": Alapítvány az óvodásokért. Kisalföld : A család na- 
pilapja, 50(252) (október 27.) p. 6. URL: https://bit.1y/40VdS2x 

nem meglepő, hogy legtöbbször ez az innovatív irányzat fordult elő. Ennek előreha- 
ladását, megvalósulását, fázisait mutatják be a különböző cikkek. Megjelenik ezek- 
ben az alternatív program kísérleti terve, a természetközeliség, valamint a gyermek- 
központúság ,, /...JFreinet óvodai programot írtak Sopronban"? — olvasható a Peda- 
gógiai Szemle 1990-ben megjelent írásában. A napilapokban az oktatókkal és a gya- 
korló óvodában dolgozó óvodapedagógusokkal készült interjúkat is lehet olvasni. 
Ugyancsak a Freinet pedagógia elterjedéséről ír a Kisalföld című napilap 1992-ben: 
,, [/. JAz ő nevével fémjelzett 60 éves nemzetközi, alternatív pedagógia mozgalom ma- 
gyarországi elterjedéséről beszélgetünk dr. Zsámboki Károlynéval és Eperjesi Bar- 
nánéval, a soproni óvóképző főiskolán. Ők dolgozták ki, a két óvónő, Friedrich Ár- 
pádhné és Lakihegyi Alfrédné tapasztalataira építve [...] "7. 

A német nemzetiségi óvodák számára kidolgozott program szintén több cikkben 
is megjelenik. Ennek vonatkozásában többek között az oktatók kempteni látogatásá- 
ról olvashatunk az 1993-as évekből a Győr-Moson-Sopron vármegyei Kisalföld 
című napilapban. ,, 4 soproni óvóképző főiskola német nemzetiségi tanszékének szer- 
vezésében a múlt hetet Kemptenben töltötte 13 nemzetiségi óvónőjelölt".! A , Játék 
a szavakkal, játék a beszéddel" című program előfordulása a vizsgált cikkek 11,590- 
át teszi ki. Ugyanennyi százalékban fordul elő a Montessori és a Waldorf-pedagógia. 
Az általam tanulmányozott napilapokban kiemelt szerepet kapott az ,, Óvodai neve- 
lés játékkal, mesével" című program, melyet Stöckert Károlyné mutat be az olvasók- 
nak. ,, Tíz éve próbáltuk ki először a Dunántúlon két gyakorló óvodai csoportban 
húsz óvodában. Azóta az országban elterjedt, s bizonyítja, hogy a gyermekek játéko- 
san is eljutnak az iskolaérettségi állapotba. "? 

Ez a program a napilapok 7,690-ában fordult elő. A ,, módszertelennek tűnő mód- 
szeresség" Zilahi Józsefné nevéhez fűződik. Több forrásban olvasható, hogy ennek 
határon túli érdeklődői is voltak. 

A test és a lélek egészséges működésével is foglalkoztak az 1990-es évek köze- 
pétől, melyet a rendelkezésemre álló írásos források 7,690-a ismertet. Megjelentek 
még a , személyiségfejlesztés élményekkel" programról szóló cikkek is. Ezekből 
megtudhatja az olvasó, hogy a program kötetlen foglalkozásokat biztosít a gyerme- 
kek számára, ezzel pedig a merev, kötött tevékenységeket háttérbe szorítva, készítik 
fel a gyermekeket az iskolára. ,, A soproni Zsilip utcai gyakorló óvodában negyedik 
éve létezik a ,, személyiségfejlesztés élményekkel" című program, amelynek megva- 
lósítója Kiss Ferencné óvónő. Kiss Ferencné elmondta, a program középpontjában 


) A Freinet-pedagógia nálunk. In: Galambos R., Horváth H. A. és Porkolábné Kára Zs. (1990). Frei- 
net-módszer Nagykovácsiban, avagy , Mi fán terem a Freinet-módszer?" Pedagógiai Szemle, 
40(12) (december), p. 1146. ISSN 0031-3785. URL: https://bit.14/3Gj70B2 

1  Pogács M. (1992). Szívvel és lélekkel az óvodáért. Kisalföld, 47(51), (február 29.), p. 13. URL: 
https://bit.1y/46v324I 

HU Brenner K. (1993). Bővülő kapcsolatok : Kempteni látogatás. Kisalföld, 48(68), (március 23.), p. 

6. URL: https://bit.1y/49UOL8R 

Izményi É. (1996). Óvodai nevelés játékkal, mesével. A belső harmónia a lelki egészség. Somogyi 

Hírlap : Közéleti napilap, 7(99), (április 27), p. 12. URL: https://bit.1y/3GnM6Sf 

az élményszerzés áll." Az erről a programról szóló cikkek csupán 2,696-ot tesznek 
ki. Ezeket az adatokat az 5. számú ábra mutatja be. 


Innovatív programok 
megjelenése a cikkekben 


4696 k 152 m 152 
Freinet-pedagógia DELEZEt án "pedagódlat 
á§ usz A 765 A 7o6z 

EHE Feszt Testéslélek 

2.870 
mi 
Személyiségfejlesztés 
5. ábra 


Innovatív pedagógiai programok megjelenése a cikkekben, százalékos arányban 
Forrás: Horváth Anna Viktória (2023) 


A megvizsgált tartalmakból megtudhatjuk, hogy több olyan óvodapedagógiai szak- 
mai nap is megrendezésre került az 1990-es években, melyeken továbbképzéseket is 
tartottak az érdeklődő pedagógusoknak. Ennek helyszínei között Sopron mellett Ko- 
márom, Dunaszerdahely, Galánta, Nyitra, Érsekújvár és Léva is szerepel. A szakmai 
napok keretében mutatták be az akkor készülő, a kísérleti szakaszban lévő óvodape- 
dagógiai módszereket a közönség számára. 

A szakmai továbbképzések szervezésében élen járt Sopron és Komárom városa. 
Itt többek között az alkalmazott módszerek bemutatása történt, például az óvónők 
szakmai vetélkedője során, illetve a filmfelvételek lejátszásával; olvasható a Népúj- 
ság és a Kisalföld hasábjain. A marosvásárhelyi vártemplom gótikus termében több 
módszertani bemutató is megtartásra került, ezek igazán fontos eseménynek számí- 
tottak. ,, A videofelvétel szerdán délelőtt a marosvásárhelyi gótikus Vártemplom ter- 
mében pereg, s mintegy hetven óvónő figyeli. Akik elhozták, akik elmagyarázzák, be- 
mutatják a hagyományos pedagógusi gondolkodás számára módszertelennek tűnő 
módszerességét[...] 


133  Módos A. (1993). Középpontban az élményszerzés. Kisalföld : A család lapja, 48(268), (november 
17.), p. 6. URL: https://bit.1y/3T5B9ge 

Bodolai Gy. (1998). Hasznos haszontalanságok. Népújság : Maros megyei napilap, 50(126) 
[13913] (július 1.), p. 5. URL: https://bit.1y/35Y8HNB 

A Soproni Naplóban a Játékkal és Mesével Nevelő Óvónők Egyesületének létrejötté- 
ről olvashatunk, amely kezdeményezés Majsa Imréné és Stöckert Károlyné nevéhez 
fűződik. Az eddigi merev, kötött foglalkozásokat egyre inkább felváltotta a kezde- 
ményező, kötetlen, szabad tevékenységeket biztosító óvodai élet. Ezt mi sem bizo- 
nyítja jobban, mint a rendhagyó oktatásnak nevezett óvodai foglalkozás a határőrsé- 
gen, vagy éppen az 1996-ban megjelent lap tartalmi elemei, a születésnapi köszöntők 
megtartása az óvodában, vagy éppen a 2000-ben megrendezett gyermeknap a gya- 
korló óvodában. Ezek az írások azt hangsúlyozzák, hogy a gyermekközpontúság és 
élményszerzés mennyire fontos szerepet tölt be az óvodások életében. 

A vizsgált cikkekből az is megtudható, hogy megszületett a ,, Szeressétek, akiket 
szeretek" nevet viselő alapítvány, melyet a soproni képző is támogatott. Tulajdon- 
képpen ez egy iskolafejlesztési alapítvány volt, melynek célja az új alternatív óvodai 
módszerek kiadványainak megjelentetése. 

További érdekesség, hogy kántorképző is volt az óvóképzőben, amit a Győr- 
Moson-Sopron vármegyei Kisalföld című napilapban 1993-ban megjelent írás is- 
mertet. A cikkből megtudhatjuk, hogy ezt a képzést abban az évben csupán három 
fő végezte el. 

Kutatásaim eredményei azt mutatják, hogy a Soproni Egyetem Benedek Elek 
Pedagógiai Kar jogelőd intézményében és annak gyakorló óvodájában olyan peda- 
gógiai innovációk indultak el az 1980-as és "90-es években, ami a helyi és az orszá- 
gos napilapokban is nyomon követhető volt az akkori olvasók számára. A máig ható 
pedagógiai kísérletezések visszhangra találtak a vidéki napilapokban, elősegítve ez- 
Zel az ismertté válásukat és az országos elterjedésüket. A sajtó több esetben (40 cikk- 
ben, összesen 19 napilapban) számol be ezekről a pedagógiai törekvésekről. A cik- 
kekből egyértelműen egy olyan korszak rajzolódik ki, amely tele volt érdekes és újító 
pedagógiai kezdeményezésekkel. 


Összegzés 


A primer kutatásomban az általam megvizsgált napilapok és folyóiratok cikkei egy- 
értelműen bizonyítják, hogy az 1980-as és 1990-es években a Benedek Elek Peda- 
gógiai Kar jogelőd intézményében olyan innovatív pedagógiai kísérletezés történt, 
amely számos olyan pedagógiai program megszületéséhez vezetett, melyek a 21. 
században is meg tudták őrizni népszerűségüket. Több olyan írás is a vizsgálataim 
középpontjába került, amelyek azt mutatják, hogy a soproni pedagógusképző egy- 
fajta iránymutatást adott a magyarországi óvodák számára a pluralista, alternatív 
programok tekintetében. A téma aktualitása abban mutatkozik meg, hogy 2023-ban 
50 éves a Soproni Egyetem Lewinszky Anna Gyakorló Óvoda Aranykapu Tagóvo- 
dája. Itt az 1980-as években az akkori óvónők közreműködésével folytak ezek a pe- 
dagógiai kísérletek, melyek eredményeképpen születtek meg a fent említett országos 
hírű pedagógiai programok. Ezeknek a pedagógiai innovációknak a sajtóvisszhangja 
jelentős volt az 1980-as és 1990-es években. A megvizsgált cikkek jól mutatják az 
intézmény kezdeményezéseit, alternatív gondolkodásra való nyitottságát. Az innen 
startoló innovatív mozgalmak nagy sajtóvisszhangot keltettek, s a különböző 

napilapok megszólaltatták azon óvodapedagógusokat és oktatókat, akik ezek kidol- 
gozásával foglalkoztak. Azt gondolom, hogy ez a tanulmány rávilágít arra, hogy a 
Soproni Egyetem Benedek Elek Pedagógiai Kar jogelőd intézményében dolgozó 
egykori oktatók milyen újítók voltak. 

A kutatásom tovább gondolásának lehetőségét abban látnám, hogy a későbbi év- 
tizedeket megvizsgálva összehasonlító elemzést végezzek más városok pedagógiai tö- 
rekvései, illetve más óvodapedagógus képzők ilyen vonatkozású mozgalmait illetően. 

